Tudert n tmara d ungal n tmarut Naɛima Ben ezzuz, di tezwert i as-texdem Katia Ben ezzuz (weltma-s) tenna-d belli Naɛima ur teɣri ara, werɣin tekcim aɣerbaz. Deg wungal-a tewwi-d ɣef yiwet n tlemẓit isem-is Ferruǧa, d tawḥidt n baba-s d yemma-s, tekker-d s tayri d tumert, deg yirebbi n yimawlan-is, i as-yefkan kullec deg wulac. Tettimɣur akken kan bdant ttqeɛident tqejjirin-is ɣef lqaɛa, tamettant teḥlelli-d am tbuciḍant, tewwi-as baba-s d yemma-s, tegla s kra icebḥen di tudert-is. Teggra-d Ferruǧa deg ufus n tmeṭṭut n baba-s itt-yerran d taklit, d taɛdawt. Tesber sber n tmara imi ulac i wacu tezmer, temẓi d lixsas zzin-as am umeqyas...Tettimɣur, tilufa-is ttimɣurrent yid-s, mi as-iḍeqqer cwit n wayen yelhan ad asisetbeɛ s deffir ayen ara as-t-yekksen. Seg uxxam ɣer wayeḍ, si twacult ɣer tayeḍ, si taddart ɣer tayeḍ, si tedyant ɣer tayeḍ akka i truḥ temẓi n Ferruǧa tettinig bla lebɣi, tettidir mebɣir iswi. Teffeɣ seg uxxam seg wasmi tesla i tmeṭṭut n baba-s tettmeslay d gma-s bɣan ad zzenzen ayla n babba-s, truḥ ɣer taddart n baba-s ɣer ɛemmi-s Arezqi imi deg-s kan i teḍmeɛ lxir; yuzzel fell-as yewwi-as-d leḥq-is. Mi yesla xali-s belli dina i tella iruḥ yewwi-tt ɣur-s maca tameṭṭut-is d teslatin-is rrant-tt anagar i lecɣal, ala mmi-s n xali-s itt-iḥemmlen ebd Rreḥman tettɣaḍ-it ittɣimi ɣur-s almi id-yufa iman-is iḥemmel-itt akken niḍen. Mi tfaq yemma-s s wayagi ur tebɣi ara dɣa tekker tewwi Ferruǧa ɣer Lezzayer ɣer xalti-s teǧǧa-tt din iwakken ad tebɛed ɣef mmi-s; tayri ur tektib gar-asen. Ferruǧa tbeddel fell-as tudert, imi tudert di temdint 21